**Vakcína je sloboda a sloboda je otroctvo.**

K tomuto blogu ma podnietila pani prezidentka, ktorá sa necháva zneužiť v reklamnej kampani na očkovanie sloganom: „Vakcína je sloboda.“ Keď som si to prečítal, ihneď ma napadlo dodať Orwellovo: Sloboda je otroctvo. Pre zdravotníctvo nemôže byť nič horšie, ako keď sa ideologizuje a presne toto je kampaň pani prezidentky a takzvaných celebrít za vakcináciu. Tie takzvané celebrity to predsa nerobia pre ideály, ale úplne sprosto pre prachy. Nič horšie ministerstvo zdravotníctva nemohlo spraviť, ako robiť reklamu vakcinácii tak, akoby išlo o prací prášok alebo dámske tampóny. To nemá so serióznou medicínou nič spoločné.

Nechal som sa ale správne motivovať a našiel som si stránku Svetovej zdravotníckej organizácie: WHO Covid Dashboard, kde sa denne aktualizuje štatistika o Covide, dodávaná z národných štátov. Zo zverejnených údajov ku dňu 30.1.2021 som si zostavil štatistiku úmrtnosti na Covid niektorých európskych štátov podľa kumulatívnych údajov chorých a zomrelých. Zoradil som ich, počínajúc od najnižšej úmrtnosti: Nórsko: 0,89%, Srbsko: 1,01%, Dánsko: 1,05%, Holandsko: 1,42%, Fínsko: 1,51%, Švajčiarsko: 1,65%, Česko: 1,65%, Portugalsko: 1,69%, Slovensko: 1,82%, Rakúsko: 1,85%, Švédsko: 2,04%, Španielsko: 2,13%, Francúzsko: 2,41%, Poľsko: 2,44%, Nemecko: 2,54%, Veľká Británia: 2,75%, Belgicko: 2,98%, Maďarsko: 3,39%, Bulharsko: 4,12%. Pre zaujímavosť: USA: 1,67% a celosvetovo zo štátov, ktoré údaje poskytujú, je úmrtnosť na Covid: 2,1%. Tieto údaje nepriamo vypovedajú aj o kvalite jednotlivých národných zdravotníckych systémov a o kvalite zdravotníckeho personálu. Slovensko v tejto tabuľke je na veľmi čestnej pozícii, pred viacerými tzv. vyspelými štátmi. Z tejto tabuľky sa dá vyčítať aj niečo iné: Napríklad to, že Švédsko, kde plnohodnotný lock-down nikdy nebol, a kde je všetko otvorené, má nižšiu úmrtnosť, ako Nemecko či veľká Británia s ich šialene prísnym lock-downom. Švajčiarsko, kde sa lyžuje, je na tom lepšie ako Rakúsko, kde sú svahy prakticky zatvorené. Do týchto porovnaní som a snažil dávať štáty s približne rovnakou životnou úrovňou. V Nórsku, ktoré je bezkonkurenčne v mojej tabuľke prvé, sú otvorené všetky škôlky, školy, vrátane univerzít, na pohreboch môže byť 200 ľudí, ak sú na pevných sedadlách, na športových podujatiach 600 ľudí, ak sú v hľadisku pevné sedadlá, lode s vyhliadkovými plavbami okolo pobrežia môžu naplniť svoju kapacitu na 50%, žiadny mimoriadny stav. Reštaurácie sú otvorené pri dodržiavaní odstupu 1 m medzi osobami, ktoré nie sú z jednej domácnosti. A trebárs mítingy sú limitované nariadením: „ Na podujatiach, na ktorých je súčasne prítomných viac ako 200 ľudí, budú prítomní rozdelení do skupín do 200 ľudí. Medzi skupinami by mala byť vždy vzdialenosť aspoň dva metre.“

Dá sa k týmto údajom preklikať cez stránku slovenského ministerstva zahraničných vecí. Príklad z nášho priestoru: V Česku chodia škôlkári do škôlok, prváci a druháci normálne do školy na rozdiel od nás, ale nestúpa tam chorobnosť, ani úmrtnosť detskej populácie.

Matovičove testovanie preukazuje výskyt Covidu v našej populácii okolo jedného percenta, aj menej. Z medicínskeho hľadiska sa nejedná o pandémiu, to je propagandistické klišé. WHO definíciu pandémie účelovo zmenila, to bol tiež obraz nešťastnej politizácie medicíny. A ak tu máme chorobu, ktorej výskyt v populácii je pod jedno percento a úmrtnosť na ňu zhruba 1,5%, je to dôvod na mimoriadny stav? Likvidujeme si ekonomiku, obchod, šport, kultúru, umenie, školstvo, neexistuje žiadny spoločenský či náboženský život, nič nefunguje. Helikoptérové peniaze a iné formy podpôr počas lock-downu, sú peniaze, ktoré nie sú kryté produkciou, výsledok môže byť len inflácia, ktorá spustí ďalšie kolo devastácie ekonomík. O čo sa tu hrá? Mám obavy, že nie o zdravie obyvateľstva. A len sa ticho pýtam, nič netvrdím: Nie je to dvojfázová hybridná vojna, keď v prvej fáze sa obyvateľstvo zmanipuluje do stavu panickej hrôzy, aby sa potom v druhej fáze všetci utekali dať zaočkovať a ešte za to boli vďační? Znovu zdôrazňujem, že nič netvrdím, len sa ticho-tichúčko pýtam...

A prosím čitateľov, aby si predtým, ako sa pôjdu dať zaočkovať, položili ticho-tichúčko jednu otázku: Prečo výrobca vakcíny odmieta znášať zodpovednosť za následky, t.j.za nepriaznivé účinky a prípadné zdravotné komplikácie po vakcinácii a prenáša celú zodpovednosť na kupujúce štáty? Odpoveď sa ponúka sama.

Sloboda je otroctvo,

Vojna je mier,

Pravda je lož

Láska je nenávisť

Zdravie je choroba

MUDr. Štefan Paulov, Nitra.